ক'ৰ'ণাতংকৰ বাবে মাৰ্চ মাহৰ পৰাই বন্ধ হৈ থকা ৰাজ্যৰ শিক্ষানুষ্ঠানসমূহ পুনৰ ২১ ছেপ্তেম্বৰৰ পৰা খোলাৰ দিহা কৰা হৈছে।
নৱমৰ পৰা দ্বাদশ শ্ৰেণীলৈ আৰম্ভ হ'বলগীয়া শ্ৰেণীসমূহৰ ক্ষেত্ৰত ৰাজ্যৰ শিক্ষা বিভাগে কেতবোৰ নতুন নিৰ্দেশনা জাৰি কৰিছে।
প্ৰথম ১৫ দিনৰ বাবে চৰকাৰে জাৰি কৰা নিৰ্দেশনা বাহাল থাকিব আৰু ১৫ দিনৰ পিচত চৰকাৰে পৰিস্থিতি পৰ্যালোচনা কৰি যাৱতীয় সংশোধনীৰ ব্যৱস্থা কৰিব।
প্ৰতিটো শ্ৰেণীৰ শিক্ষাৰ্থীসকলক দুটা ভাগত ভগাই পাঠদান কৰা হ'ব আৰু শ্ৰেণীত যদি শিক্ষাৰ্থীৰ সংখ্যা ২০ গৰাকীতকৈ কম থাকে তেন্তে কোনো ভাগ কৰা নহ'ব।
বৃক্কৰ সমস্যা,টাইপ-২ মধুমেহ,হৃদযন্ত্ৰৰ অস্ত্ৰপোচাৰ কৰা,কৰ্কট ৰোগত আক্ৰান্ত শিক্ষকসকলক পাঠদানৰ পৰা ৰেহাই দিয়া হ'ব।
